2000-e na filmu

***2000-e na filmu*** su trajale od 2000. do 2009. te su obuhvatile razne događaje koji su obilježili to desetljeće, poglavito uspostavu DVD-a koji će dovesti do kraja video industrije, pojavu nove konkurencije DVD-u u obliku Blu-ray Disca; daljnje masovno povećanje proračuna hollywoodskih filmova, slabljenje američke kinematografije, i dijelom europske i hongkonške, ali jačanje nekih drugih, poglavito južnokorejske, tajlandske pa i dijelom oporavka kinematografije na području bivše Jugoslavije; prijelaz snimanja filmova sa filmske trake na memorijsku karticu, tj. digitalnu kameru, koja je lakša i omogućava bržu montažu na kompjuteru; utjecaj interneta na filmsku industriju, poglavito u promoviranju putem društvenih mreža i problema uzrokovanih piratskog skidanja filmova na pad zarade u kinima. 

## Događaji i trendovi
* 2001., DVD prodaje prvi put nadmašuju prodaje filmova na VHS-u. 2003., prvi put, godišnje posudbe filmova na DVD-u su premašile i posudbe na VHS-u. Potrošači su potrošili 4,38 milijarde $ na posudbu DVD-a, u usporedbi sa samo 3,82 milijarde $ od posuđivanja VHS kazeta. Ovo je dovelo do toga da su neki producenti prestali distribuirati filmove na VHS-u, čime je simbolično započeo kraj video industrije.
* Francuski krimić *[[Vidocq (2001 film)|Vidocq]]* je prvi dugometražni film u svjetskim kinima koji je potpuno snimljen na HD digitalnom videu, uz pomoć kamere Sony HD-CAM 24P1 (1080p, 24fps).
* Hayao Miyazaki svojom fantazijom *[[Spirited Away]]* uspijeva snimiti prvi anime film koji je osvojio Oscara.
* Ratna drama *[[Ničija zemlja (film)|Ničija zemlja]]* prvi je film na području bivše Jugoslavije koji je osvojio Oscara za najbolji strani film. Redatelj je Danis Tanović, a glavne uloge tumače Branko Đurić, Rene Bitorajac i Filip Šovagović.
* 2001. do 2003. Peter Jackson završava filmsku trilogiju, koja započinje prvi filmom *[[Gospodar prstenova: Prstenova družina (2001)|Gospodar prstenova: Prstenova družina]]*, snimljenim prema istoimenoj trilogiji knjiga fantastike *[[Gospodar prstenova]]*. To je tada bio najskuplji i najambiciozniji filmski serijal u povijesti: sva tri filma su ukupno koštala 281 milijuna $, snimala su se istodobno na Novom Zelandu te je produkcija sveukupno trajala skoro osam godina. Sva tri filma ukupno traju 12 sati. Prvi film postiže pohvale kritike i publike. Glavne uloge tumače Elijah Wood, Ian McKellen, Viggo Mortensen i Sean Astin. Ta filmska trilogija će pokrenuti pravu poplavu filmova fantastike narednih godina (serijal o Harryju Potteru, serijal Kronike iz Narnije).
* Iako umjetnički nebitan, George Lucas ZF filmom *[[Star Wars Episode II: Attack of the Clones|Ratovi zvijezda: Napad klonova]]* pokreće trend prelaska snimanja filmova sa filmske vrpce na digitalnu kameru u Hollywoodu.
* *[[Fine mrtve djevojke]]* prvi je hrvatski film koji se otvoreno bavi LGBT tematikom. Glavne uloge tumače Nina Violić i Olga Pakalović.
* Bivša glumica Sofia Coppola svojim drugim dugometražnim redateljskim ostvarenjem, nezavisnom humornom dramom *[[Izgubljeni u prijevodu]]*, postaje prva američka žena koja je nominirana za Oscara za najbolju režiju. Glavni glumac Bill Murray pobire pohvale kritičare i razne nagrade, a glumica Scarlett Johansson postaje zvijezda.
* Južnokorejska kinematografija poprima zamah te izaziva zanimanje i na zapadu trilerom *[[Oldboy]]*, ali i drugim filmovima -- *[[Bom yeoreum gaeul gyeoul geurigo bom|Proljeće, ljeto, jesen, zima...i proljeće]]* i *[[Salinui Chueok|Sjećanja na ubojstvo]]*.
* Vinko Brešan režira dramu *[[Svjedoci (film)|Svjedoci]]*, koja je jedan od prvih hrvatskih filmova koji istražuju ratni zločin kojeg su izvršile hrvatske snage tijekom Rata u Hrvatskoj. Film izaziva podvojene reakcije. Uz hrvatske glumce -- Leon Lučev, Alma Prica—također je jedan od prvih hrvatskih filmova u kojima se obnavlja suradnja i sa srpskim glumcima (Mirjana Karanović).
* Glumac Arnold Schwarzenegger na izborima 7.10. 2003. je izrabran za guvernera Kalifornije.
* Apichatpong Weerasethakul je dao zamah tajlandskoj kinematografiji hvaljenim filmom *[[Tropical Malady]]*. To postaje prvi tajlandski film koji je osvojio neku nagradu na filmskom festivalu u Cannesu - nagradu žirija.
* 2005., otvorena je internet video stranica YouTube, a prvi je video *[[Me at the Zoo]]*. YouTube će ubrzo postati sredstvo na kojem će se postavljati i cjelovečernji filmovi, što dovodi do problema oko kršenja autorskog prava. Potaknuti rastućim uspjehom kanala, prvi put i Apple i Amazon počinju nuditi dugometražne filmove na zahtjev na vlastitim web stranicama.
* Jasmila Žbanić filmom *[[Grbavica (film)|Grbavica]]* postaje prva žena sa područja bivše Jugoslavije koja osvaja Zlatnog medvjeda na Berlinskom filmskom festivalu.
* Službeno predstavljen novi optički disk, Blu-ray Disc, čime započinje novi rat formata jer postaje konkurencija DVD-u.
* Deset godina nakon što je *[[Titanic (film, 1997)|Titanik]]* postavio novu granicu proračuna od 200 milijuna $, *[[Pirates of the Caribbean: At World's End]]* obara i taj rekord kada dosiže novu razinu: proračun mu se popeo na 300 milijuna $, čime je postao najskuplji film u povijesti do tada. Ipak, *[[Kleopatra (film, 1963)|Kleopatra]]* je 1963. svojedobno koštala 44 milijuna $, a kada bi se ta brojka prilagodilo po inflaciji, bio bi ekvivalent od također 300 milijuna $.
* Utjecaj interneta na svijet filma: 2007. odigrava se prvo piratsko HD DVD skidanje filma preko BitTorrent websitea kao 19,6 GB .evo file. Film u pitanju bio je *[[Serenity (film, 2005)|Serenity]]*. Ovo je početak masovnog piratskog skidanja HD-DVD naslova filmova po svijetu, čime se počinje ugrožavati novo uspostavljeno DVD tržište, ali i prihod i smisao kino distribucije općenito, pošto pojedinci počinju skidati filmove preko interneta i više ne odlaze u kina platiti ulaznicu. Tokom 2000-ih, tako je došlo do masovnog zatvaranja videoteka diljem svijeta, te su milijuni izgubili poslove.Istodobno, pad prodaje novina i tiska dovodi do toga da su razni filmski kritičari ili dobili otkaze ili su recenzije morali nastavljati u obliku kolumne na internet izdanjima novina.
* pet filmova o Harryu Potteru zaradila su ukupno 4,69 milijardi $ od 2001. do 2007., čime su potvrđuje isplativost štancanja što više filmskih nastavaka, često nauštrb kvalitete.
* Poplava filmovima o superjunacima u Hollywoodu: zajedno su činili čak 30% ukupne zarade od 4,2 milijarde $ tijekom ljeta. Istodobno se javlja poplava nastavaka, prednastavaka i prepravaka nekih klasika, dok se manje javljaju izvorni, vrijedni filmovi.
* Hollywood prvi put počinje koristiti socijalne mreže (*[[Facebook]]* i *[[Twitter]]*) kako bi promovirao filmove. Jedan je primjer *[[Where the Wild Things Are (film)|Where the Wild Things Are]]*, koji je već imao 1,5 milijuna fanova na *Facebooku* prije nego je uopće otišao u kino distribuciju.
* 2009., Kathryn Bigelow je tek druga američka žena nominirana za Oscara za najbolju režiju (nakon Sofije Coppole 2003.) te prva žena koja je čak osvojila tu nagradu, za *[[The Hurt Locker]]* koji prikazuje stanje ratnog Iraka.
* Prosječna cijena kino ulaznica u SAD-u bila je 7,5 $.
* *[[Sveti Georgije ubiva aždahu]]* obara rekord kao najskuplji srpski film do tada: proračun mu je bio 5.000.000 €.

## Najkomercijalniji filmovi 2000-ih
Na ljestvici 10 najkomercijalnijih filmova 2000-ih nalazi se ZF film *[[Avatar (2009)|Avatar]]*, čiji je redatelj James Cameron već prošlog desetljeća također režirao najkomercijalniji film, *[[Titanic (film, 1997)|Titanik]]*. Čak šest filmova su nastavci − *Vitez tame*, *Shrek 2*, *Pirati s Kariba: Mrtvačeva škrinja*, *Transformeri 2*, *Spider-Man 2* i *[[Gospodar prstenova: Povratak kralja]]*. Izuzev *Pasije*, svi filmovi su ili iz žanra fantastike ili ZF-a. *[[Ratovi zvijezda]]* su postali jedini filmski serijal čiji je barem jedan nastavak zastupljen na ljestvici 10 najkomercijalnijih filmova kroz raspon od četiri desetljeća.

## Značajniji filmovi
* **2000.** - *[[In the Mood for Love]]*, *[[Yi Yi: A One and a Two]]*, *[[Platform (film)|Platform]]*, *[[Memento (film)|Memento]]*
* **2001.** - *[[Mulholland Drive (film)|Mulholland Drive]]*, *[[The Royal Tenenbaums]]*, *[[The Lord of the Rings: The Fellowship of the Ring]]*, *[[A Beautiful Mind (film)|A Beautiful Mind]]*, *[[Spirited Away (film)|Spirited Away]]*, *[[Amélie]]*
* **2002.** - *[[City of God (2002 film)|City of God]]*, *[[Talk to Her]]*, *[[Punch-Drunk Love]]*, *[[The Lord of the Rings: The Two Towers]]*
* **2003.** - *[[Oldboy]]*, *[[The Lord of the Rings: The Return of the King]]*, *[[Finding Nemo]]*, *[[Lost in Translation (film)|Lost in Translation]]*, *[[Elephant (2003 film)|Elephant]]*
* **2004.** - *[[Eternal Sunshine of the Spotless Mind]]*, *[[Million Dollar Baby]]*, *[[Tropical Malady]]*, *[[The Passion of the Christ]]*, *[[Downfall (film)|Downfall]]*
* **2005.** - *[[Caché (film)|Caché]]*, *[[The New World (film)|The New World]]*, *[[The Death of Mr. Lazarescu]]*, *[[A History of Violence]]*, *[[Walk the Line]]*, *[[Brokeback Mountain]]*, *[[Broken Flowers]]*, *[[Match Point]]*
* **2006.** - *[[Pan's Labyrinth]]*, *[[The Departed]]*, *[[The Lives of Others]]*, *[[The Host (2006 film)|The Host]]*
* **2007.** - *[[300 (film)|300]]*, *[[There Will Be Blood]]*, *[[Into the Wild (film)|Into the Wild]]*, *[[No Country for Old Men (film)|No Country for Old Men]]*, *[[The Bourne Ultimatum (film)|The Bourne Ultimatum]]*
* **2008.** - *[[The Dark Knight (film)|The Dark Knight]]*, *[[WALL-E]]*, *[[Gran Torino]]*, *[[Waltz with Bashir]]*, *[[The Wrestler (2008 film)|The Wrestler]]*
* **2009.** - *[[Inglourious Basterds]]*, *[[Up (2009 film)|Up]]*, *[[The Secret in Their Eyes]]*, *[[Fantastic Mr. Fox (film)|Fantastic Mr. Fox]]*, *[[District 9]]*, *[[Avatar (2009 film)|Avatar]]*

## Galerija

file:Amélie, titre (recolorisé).png|*[[Amélie]]*
file:C2E2 2014 - Royal Tenenbaums (14085525128).jpg|*[[The Royal Tenenbaums]]*
file:Bag End door.jpg|*[[The Lord of the Rings: The Fellowship of the Ring]]*
file:The Embassy Fell Beast.jpg|*[[The Lord of the Rings: The Return of the King]]*
file:Batpod from the front.jpg|*[[The Dark Knight]]*
file:Amateur-made Na'vi.jpg|*[[Avatar (2009 film)|Avatar]]*



## Reference

## Vanjske veze
* 2000-e na filmu Filmsite